প্রেমিক দেবমাল্যর সঙ্গে বিয়ের পিঁড়িতে বসার প্রস্তুতি নিচ্ছে মধুমিতা!

কলকাতা: টলিউডে এখনো বসন্ত শেষ হয়নি। দেবমাল্য-মধুমিতা প্রেম(Debamalya-Madhumita love) নাকি বিয়েতে পরিণত হতে চলেছে।দেবমাল্য আইটি কর্মী। আর বিয়ের আগেই প্রেমিককে নিয়ে কোয়ালিটি টাইম কাটাতে অভিনেত্রী মধুমিতা সরকার দোল উপলক্ষে গ্যাংটকের বরফে বিচরণ করতে বেরিয়েছিলেন। আর সেখান থেকেই বেশ কিছু ভালো মুহূর্তের ছবি শেয়ার করে নিয়েছেন অনুরাগীদের সঙ্গে। বরফের মাঝে দুজনকে দেখতে পেয়ে নেটিজেনরা যথেষ্ট খুশি। এই পোস্টে এক বিশেষ বার্তা দিয়ে মধুমিতা(Madhumita Sarcar) লিখেছেন,’হোলিতে ভিন্নতা আনলাম বরফ দিয়ে। এবছর আমরা ইউথাং ভ্যালিতে খুব সুন্দর মুহূর্ত কাটালাম। সকলকে দেরিতে হলেও দোলের শুভেচ্ছা।

আরও পড়ুন:এভারগ্রিন রেখা, বোল্ড লুকে নজর কাড়লেন অভিনেত্রী

গতবছর শেষের দিকে টলিউডের জনপ্রিয় অভিনেত্রী মধুমিতা তার নতুন প্রেমের খবর জানিয়েছিলেন। রাগ ঢাক না রেখেই প্রেমিক দেবমাল্য চক্রবর্তীর(Debmalya Chakraborty) হাত ধরে ঘুরে বেড়াতে বেড়াতে জানাতে ভোলেননি, এবার সাত পাকে বাঁধা পড়তে চান তারা। ২০১৫ সালে মাত্র কুড়ি বছর বয়সে মধুমিতার সহকর্মী সৌরভ চক্রবর্তীকে(Sourav Chakraborty) বিয়ে করেন তিনি। ‘সবিনয় নিবেদন’ মেগা সিরিয়াল চলাকালীনই সৌরভের সঙ্গে জড়িয়ে পড়েছিলেন অভিনেত্রী। তবে বিয়ের বছর কয়েকের মধ্যেই আলাদা হয়ে যায় তারা। বিচ্ছেদের পর পুরনো সম্পর্ক নিয়ে মুখ খোলেননি মধুমিতা।দেবমাল্যের সঙ্গে নতুন সম্পর্কের বয়স খুব বেশি না। মাত্র ৫ মাস।

সোশ্যাল মিডিয়ায় দেবমাল্যর সঙ্গে ছবি দিয়ে অভিনেত্রী নিজেই লিখেছেন, ‘ডিসেম্বর কিংবা আগামী বছর বিয়ের সিদ্ধান্ত নিয়েছি.. ততদিন পর্যন্ত পাহাড়ে আরো সুন্দর মুহূর্ত তৈরি করব’।